CELEX: 62016TN0731
Language: sk
Date: 2016-10-10 00:00:00
Title: Vec T-731/16: Žaloba podaná 10. októbra 2016 – Perifereia Stereas Elladas/Komisia

12.12.2016   
            
            
               SK
            
            
               Úradný vestník Európskej únie
            
            
               C 462/36
            
         Žaloba podaná 10. októbra 2016 – Perifereia Stereas Elladas/Komisia
   (Vec T-731/16)
   (2016/C 462/46)
   Jazyk konania: gréčtina
   
      Účastníci konania
   
   
      Žalobkyňa: Perifereia Stereas Elladas (Lamia, Grécko) (v zastúpení: K. Bakas, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie Generálneho riaditeľstva pre zamestnanosť, sociálne záležitosti a začlenenie č. 4310049 z 10. augusta 2016 [Ref. Ares(2016) 4310049 – 10/08/2016], ktoré podpísal riaditeľ pre sociálne záležitosti, ktorým sa zamieta návrh financovania z 3. decembra 2015 predložený konzorciom, ktorého vedúcou je žalobkyňa, pre program Európskej komisie v oblasti zamestnanosti a sociálnej inovácie EaSI (osa PROGRESS) 2014 – 2020 týkajúci sa inovatívnych sociálnych politík na účely vykonania reforiem v sociálnych službách s výzvou na predkladanie návrhov č. VP/2-15/011,
            
         
               —
            
            
               uložil Európskej komisii povinnosť nahradiť trovy konania, ktoré vznikli žalobkyni a odmeny jej advokáta.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na nesprávnom posúdení obsahu návrhu, ktorý podala žalobkyňa, zo strany Európskej komisie.
            
         
               2.
            
            
               Druhý žalobný dôvod založený na porušení zásady proporcionality. Žalobkyňa tvrdí, že za predpokladu, že k zamietnutiu došlo z dôvodov formálnych náležitostí, musí byť napadnutý akt zrušený z dôvodu jeho rozporu zo zásadou proporcionality a zásadou riadnej správy vecí verejných.
            
         
               3.
            
            
               Tretí žalobný dôvod založený na porušení zásady rovnosti, pretože zatiaľ čo z dôvodu technických problémov bola poskytnutá dodatočná lehota kandidátom, ktorí nepredložili svoj návrh, rovnaká možnosť nebola daná kandidátom, ktorí predložili svoje návrhy, aby vykonali opravy, doplnili informácie alebo poskytli spresnenia.